VISPĀRĒJĀS PRASĪBAS ROPAŽU NOVADA PAŠVALDĪBAS BŪVNIECĪBAS OBJEKTU BŪVNIECĪBAS IECERES IZSTRĀDEI UN AUTORUZRAUDZĪBAS VEIKŠANAI BŪVDARBU LAIKĀ
I TERMINI

Būvniecības ieceres dokumentācija (turpmāk - BID) – būvprojekts, paskaidrojuma raksts
u.c. veida dokumentācija.
Būvdarbi – darbu apjoms, kas veicams, lai īstenotu BID.
Būve/Objekts – Ropažu novada pašvaldības, kā būvniecības ierosinātāja, būvniecības objekts Ropažu novada teritorijā.
Pasūtītājs – Ropažu novada pašvaldība.
Tehniskie noteikumi – tehniskie un īpašie noteikumi no valsts institūcijām, ja tas noteikts attiecīgās jomas normatīvajos aktos, inženiertīklu īpašnieku vai valdītāju atbilstoši kompetencei izdoti tehniskie noteikumi, kas nosaka konkrētas prasības būves pieslēgšanai inženiertīkliem vai to šķērsošanai, kā arī attiecīgo objektu un inženiertīklu īpašnieku tehniskie noteikumi, ja būvniecība skar objektu un inženiertīklu ekspluatācijas aizsargjoslas. Izpildītājs – persona, ar kuru noslēgts līgums par konkrētu darbu izpildi.
MK- Ministru kabinets.

II BŪVNIECĪBAS IECERES IZSTRĀDE

1. BID jāizstrādā saskaņā ar iepirkuma nolikumu, projektēšanas (darba) uzdevumā iekļautajām prasībām, būves lietotāja prasībām, saistošiem normatīviem aktiem un standartiem, kā arī saskaņā ar Pasūtītāja saistošajiem apbūves noteikumiem un citiem normatīviem.
2. BID jāizstrādā atbilstoši Latvijas Republikā spēkā esošajiem normatīvajiem aktiem (t.sk. noteikumiem, standartiem), valsts un pašvaldības iestāžu izsniegtiem tehniskajiem un īpašajiem noteikumiem un citiem saistošajiem dokumentiem.
3. Izpildītājam jāveic visas nepieciešamās darbības BID saskaņošanai būvvaldē un projektēšanas nosacījumu izpildes atzīmes saņemšanai.
4. Izpildītājs apmaksā visas ar projektēšanu saistītās valsts un pašvaldības nodevas (ja tādas attiecināmas).
5. Izpildītājs izstrādāto un ar Pasūtītāju saskaņoto BID ievieto BIS sistēmā, uz Pasūtītāja vārda saņem atzīmi par projektēšanas nosacījumu izpildi, pirms iesniegšanas BISā precizējot projektēšanas/darba uzdevumu.
6. Izstrādājot BID, ņemt vērā šādus BID izstrādes noteicošos dokumentus, t.sk., un ne tikai:
3.1. Spēkā esošie normatīvie akti gan BID izstrādei, gan būvniecības darbu un autoruzraudzības darbu veikšanai attiecīgo būvniecības objektu realizācijā.
3.2. Būves lietotāja piezīmes.
3.3. Tehnisko noteikumu izdevēju prasības.
3.4. Ilgtspējas	prasības,	t.sk.,	sociālie	aspekti,	vides	aspekti,	resursu	aspekti, energoresursi, iekštelpu un ārtelpu apdares materiālu prasības u.c.
3.5. Projektēšanas, būvdarbu veikšanas un autoruzraudzības vispārīgās prasības.
3.6. Saistīto būvju tehniskā dokumentācija.

7. BID norādīt šādu administratīvo un tehnisko informāciju, t.sk., un ne tikai:
4.1. Vispārīgo informāciju, piemēram, informācija par teritoriju, projektējamais objekts un tā raksturojums, objekta adrese, saistītie objekti, informācija par Pasūtītāju un lietotāju, informācija par būvniecības veidu, kā arī informāciju par būvdarbiem nepieciešamo izpildes laiku atbilstoši izstrādātajam BID, informāciju par autoruzraudzības un būvuzraudzības veikšanu u.c. nepieciešamo vispārīgo informāciju.
4.2. Informāciju (sarakstu) par BID izstrādes laikā izmantojamiem normatīvajiem aktiem, MK noteikumiem, Latvijas valsts standartiem un citiem dokumentiem.
4.3. Piedāvāt kvalitātes, ilgtspējas un tehniskām prasībām atbilstošas iekārtas un būvizstrādājumus un to iestrādes risinājumus, kā arī uzrādīt iekārtu un būvizstrādājumu ražotājus un standartus, kas BID tiek norādīti kā piemērs, lai tikai noteiktu iekārtu un būvizstrādājumu kvalitātes prasības.
4.4. Atsevišķām BID daļu un to risinājumu savstarpējo savietojamību (BID daļu savstarpējā saskaņošana ietver sistēmu novietojumu, krustošanās vietu noteikšanu un savietojamību).
4.5. Piedāvāt un norādīt nepieciešamo konkrēto tehnisko risinājumu un būvizstrādājumu un iekārtu tehniskās un kvalitātes prasības ciktāl tās var noteikt BID izstrādes laikā.
8. BID iekļautajiem risinājumiem ir jābūt savietojamiem ar saistīto objektu risinājumiem.
9. BID iekļautajiem risinājumiem jāgarantē būves un tās atsevišķu elementu (t.sk. būvkonstrukciju un konstruktīvo elementu) nestspēju, stiprību, stingrību, izturību un ugunsdrošību atbilstoši normatīvo aktu un Pasūtītāja prasībām un vajadzībām. BID iekļautajiem risinājumiem jānodrošina ugunsdrošība, darba un vides aizsardzība kā būvniecības, tā arī ekspluatācijas laikā.
10. Visiem BID norādītajiem būvizstrādājumiem, iekārtām un agregātiem jāatbilst Latvijā adaptēto harmonizēto Eiropas standartizācijas komitejas (CEN) standartu prasībām, un tiem jābūt ar “CE” atbilstības marķējumu, kas atbilst MK noteikumiem Nr.156 “Būvizstrādājumu tirgus uzraudzības kārtība”.
11. Izpildītājam jānodrošina MK noteikumu Nr. 353 “Prasības zaļajam publiskajam iepirkumam un to piemērošanas kārtība” 1. pielikuma 7. daļas “Ielu apgaismojums un satiksmes signāli” noteikumu izpilde attiecībā uz tehnisko specifikāciju un iepirkumu līgumu izpildes noteikumiem.
12. BID iekļautajiem risinājumiem piemērot tādus tehniskos risinājumus, lai BID izstrādes laikā tiktu pievērsta uzmanība un ievērots, lai risinājumi atbilstu zaļajam publiskajam iepirkumam, t.i., lai izvēlētās iekārtas un risinājumi būtu tādi, lai tie atstātu iespējami mazāku ietekmi uz vidi, ņemot vērā to dzīves ciklu u.c. ievērojamas prasības, kas noteiktas normatīvajos aktos.
13. Piemērot tādus tehniskos risinājumus, lai BID iekļautie risinājumi atbilstu vides aizsardzības prasībām – tiek ņemti vērā ar klimata pārmaiņām saistītie riski, kā arī jānosaka arī ar būvniecību, uzturēšanu un ekspluatāciju saistītie riski.
14. BID iekļaut prasības par būvniecības atkritumu apsaimniekošanu būvniecības laikā.
15. BID izstrādes laikā projektā iekļaut tikai tādus risinājumus, kas maksimāli samazina būvniecības procesa un jaunbūvējamās būves ietekmi uz apkārtesošo vidi.
16. BID apskatīt un nodefinēt visus ar vides pieejamību saistītos risinājumus ārtelpā un būvei kopumā.

17. BID iekļaut risinājumus visām attiecināmajām BID sadaļām, kā arī prasības šo BID sadaļu risinājumu izstrādei. Izstrādājot BID, var rasties nepieciešamība pēc papildu BID daļu vai detalizāciju izstrādes, kuras izstrādā atbilstoši projektēšanas uzdevuma risinājumiem.
18. BID jāatspoguļo kvalitātes kontrole, konstruktīvo mezglu rasējumu izstrāde, konkrētas un detalizētas specifikācijas un prasības izmantojamajiem būvizstrādājumiem un iekārtām, lai nodrošinātu kvalitatīvu būvdarbu izpildi.
19. BID nodefinēt tehnoloģisko iekārtu tehniskās prasības/ specifikācijas projektēšanas uzdevuma izpildei.
20. Ja BID organizējams ēku būvniecībai, tad BID nodefinēt prasības ēkas alumīnija stiklotajām konstrukcijām, ēkas iekštelpu un ārtelpu norobežojošajām konstrukcijām, t.sk., prasības norobežojošajām konstrukcijām (durvīm) evakuācijas ceļos.
21. BID ietvert prasības ārtelpas labiekārtojuma elementiem, t.sk., apgaismojumam.
22. BID iekļaut norādījumus par būvizstrādājumu un iekārtu kvalitāti, kā arī ņemt vērā, ka BID norādītie būvizstrādājumi un iekārtas ir norādītas, kā piemērs, lai tikai noteiktu iekārtu un būvizstrādājumu kvalitātes prasības, līdz ar to ir pieļaujama ekvivalentu būvizstrādājumi un iekārtas pielietošana tehnisko risinājumu izstrādē, tāpat pieļaujama tādu būvizstrādājumu iekļaušana BID, kuru tehniskās prasības ir augstākas, kā tas norādīts iecerē.
23. Izpildītājam veicamās izpētes:
19.1. Ģeodēziskā un topogrāfiskā, ģeotehniskā izpēte, tai skaitā ģeotehnisko apstākļu noteikšana ēkas pamatnes zonā, apkopojot un dodot grunts fizikāli mehānisko īpašību raksturlielumus. Izpēte veicama atbilstoši MK noteikumiem Nr. 334 “Noteikumi par Latvijas būvnormatīvu LBN 005-15 “Inženierizpētes noteikumi būvniecībā”. Zemes gabala topogrāfisko plānu pasūta, apmaksā un saņem Izpildītājs. Nepieciešamības gadījumā Izpildītājs veic inženiertopogrāfiskā plāna aktualizāciju vai izstrādi tādā apjomā, kāds tas nepieciešams būvniecības ieceres izstrādei saskaņā ar inženiertīklu īpašnieku vai valdītāju izsniegtajiem Tehniskajiem noteikumiem.
19.2. Nepieciešamo jaudu aprēķins Tehnisko noteikumu pieprasīšanai no inženiertīklu turētājiem būvniecības ieceres dokumentācijas izstrādei un noteikumu pieprasīšana / saņemšana. Tehnisko noteikumu saņemšana kvalitatīvai BID izstrādei.
19.3. Obligāti detalizēta esošās būves apsekošana vai ekspertīze, noformējot attiecīgus aktus vai slēdzienus saskaņā ar spēkā esošo būvnormatīvu prasībām. Tehniskās apsekošanas galvenais mērķis ir apsekot esošo būvi tādā apjomā, lai projektētājam būtu pilnībā skaidras esošās būves tehniskās, kvalitātes prasības, pieslēgšanās punkti, inženierkomunikāciju jaudas utt. Nepieciešamības gadījumā jāveic konstrukciju Izpildītājam veikt darbu organizācijas projekta izstrādi, ievērojot projektēšanas uzdevuma un atbilstošo normatīvo aktu prasības un BID risinājumus.
24. Izpildītājs izvērtē citu kompetentu, atbilstošas kvalifikācijas speciālistu un/vai ekspertu piesaistīšanas nepieciešamību un gadījumā, ja tas ir nepieciešams, piesaista šādus speciālistus un/vai ekspertus, uz kuru veiktajiem aprēķiniem vai secinājumiem Izpildītājs, izstrādājot BID ieceri, balstās (uzņemoties par to atbildību), cik tālu tas nav pretrunā ar Latvijas Republikā spēkā esošiem normatīvajiem aktiem. Visas saistītās izmaksas jāpieņem par iekļautām Izpildītāja piedāvājumā.
25. Jebkuri būvniecības ieceres risinājumi saskaņojami ar Pasūtītāju pirms detalizācijas izstrādes uzsākšanas, kā arī pirms katra posma / nodevuma iesniegšanas Pasūtītājam.
26. Ja Pasūtītājs nesaskaņo Izpildītāja izstrādātos materiālus, Izpildītājam ir pienākums bez papildus samaksas veikt korekcijas / papildinājumus izstrādātajos materiālos izskatīšanas

sapulces protokolā abpusēji saskaņotajos termiņos, kamēr tiek izpildītas visas Pasūtītāja prasības un izstrādātie materiāli tiek saskaņoti.
27. Lai Pasūtītājs operatīvi varētu pārliecināties par Izpildītāja izstrādāto materiālu atbilstību Pasūtītāja un tehniskajā specifikācijā norādītajām prasībām pirms risinājumu detalizācijas un maksimāli novērstu izstrādāto materiālu koriģēšanas nepieciešamību, Izpildītājam ir pienākums organizēt un protokolēt šādas visas sapulces.
28. BID iekļaut pamatnosacījumus būvdarbu kvalitātes kontrolei, konstruktīvo mezglu rasējumu izstrādei, konkrētas un detalizētas specifikācijas un prasības izmantojamajiem būvizstrādājumiem un iekārtām, lai nodrošinātu kvalitatīvu būvdarbu izpildi.
29. Projektētā būve atbilst energoefektīvas būves būvniecībai, t.sk., paredzēt risinājumus, kas ir kvalitatīvi un samazina izmaksas ilgtermiņā būves uzturēšanas un apsaimniekošanas laikā. BID jāparedz risinājumi energoefektīvas apgaismošanas, apsildīšanas, dzesēšanas, ventilācijas un augstas efektivitātes nodrošināšanai būvē.
30. Būvprojektā paredzētie risinājumu, būvizstrādājumi un iekārtas jāparedz tādi, lai nepamatoti netiktu sadārdzinātas uzturēšanas izmaksas, izstrādājumi būtu ilgmūžīgi, viegli kopjami. Izvēlētie materiāli saskaņojami ar Pasūtītāju.
31. BID izstrādājams latviešu valodā (ar pielikumiem doc, xls un pdf formātos) dwg formātā un iesniedzams Pasūtītājam vienu būvprojekta eksemplāru papīra formātā un vienu elektroniski (datu nesējā)
32. Pēc BID un pirms būvdarbu uzsākšanas iesniedzama izvērsta būvdarbu izmaksu sadaļa (BID ekonomiskā daļa), nepārsniedzot iepirkumā norādīto būvniecības darbu izmaksu kopumu.

III AUTORUZRAUDZĪBA

33. Izpildītāja pienākums ir nodrošināt būvdarbu autoruzraudzību un BID izmaiņu iesniegšanu līdz Objekta nodošanai ekspluatācijā saskaņā ar spēkā esošajiem normatīvajiem aktiem.
34. Autoruzraugam būvdarbu laikā ir pienākums nodrošināt BID atbilstošu realizāciju dabā, pēc Pasūtītāja pieprasījuma, vai atbilstoši būvniecības procesa kvalitātes kontroles prasībām piedalīties atsevišķu būvniecības darbu pieņemšanā, kā arī piedalīties Objekta pieņemšanas ekspluatācijā procesā.
35. Autoruzraudzības veikšanas kārtībai jāatbilst spēkā esošajiem normatīviem aktiem, tajā skaitā MK noteikumiem Nr. 500 “Vispārīgie būvnoteikumi” un Līguma noteikumiem:
35.1. Izpildītājam ir pienākums apsekot būvobjektu ne retāk kā vienu reizi nedēļā un Izpildītājs apsekojuma rezultātus ieraksta Būvniecības informācijas sistēmā, veicot autoruzraudzības ierakstu;
35.2. Izpildītājam (atbildīgajam autoruzraugam) ir pienākums apmeklēt Būvdarbu apspriedes sapulces ar Pasūtītāju, būvdarbu veicēju un būvuzraugu saskaņotā laikā (iknedēļas sapulcēs piedalās tie būvniecības ieceres daļu pārstāvji, kuru darbi notiek Objektā). Ja Izpildītājs bez attaisnojoša iemesla noteiktajā laikā neierodas, sapulces dalībnieki to atzīmē protokolā. Par neattaisnotu sapulču kavējumu Izpildītājam var tikt piemērots līgumsods atbilstoši līguma nosacījumiem.
35.3. Izpildītājam jāapmeklē būvobjekts ne vēlāk kā vienas darba dienas laikā pēc Pasūtītāja, būvdarbu veicēja, būvuzrauga, būvinspektora vai citu uzraugošo institūciju aicinājuma.

35.4. Būvdarbu gaitā Izpildītājam jāpārbauda būvobjekta atbilstību BID risinājumiem.
35.5. Izpildītājam ne vēlāk kā divu darba dienu laikā pēc informācijas saņemšanas jāpārbauda būvobjektā lietoto (izbūvējamo) konstrukciju, tehnoloģisko un citu iekārtu, būvizstrādājumu un materiālu atbilstību BID (piemēram, būvizstrādājumu apstiprināšanas forma), nepieļaujot neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji BID paredzētajiem.
35.6. Pēc Pasūtītāja pieprasījuma autoruzraudzības atlīdzības summas ietvaros Izpildītājam ir pienākums izstrādāt nepieciešamos BID risinājumu detālrasējumus pušu noteiktajos termiņos, kā arī izskatīt un saskaņot būvdarbu veicēja iesniegtos detālrasējumus, MKD u.c.
35.7. Izpildītājam jāveic darba laika reģistrācija būvnieka EDLUS sistēmā. Par darba laika (objekta apmeklējuma) reģistrācijas neveikšanu, Pasūtītājs ir tiesīgs piemēros līgumsodu atbilstoši līguma nosacījumiem.
35.8. Izpildītājam jāpārbauda, vai ir atbilstoša būvdarbu izpildes dokumentācija (būvizstrādājumu apstiprinājumu formas, darbu veikšanas projekts u.c.).
35.9. Izpildītājam jāpiedalās komisijas darbā, pieņemot Objektu ekspluatācijā.
35.10. Pasūtītāja norādītajā termiņā pēc tā pieprasījuma iesniegt Pasūtītājam nepieciešamos BID risinājumus, detalizācijas, rasējumus (ja tiek ierosinātas būvdarbu izmaiņas vai konstatēti BID trūkumi) vai atbildes uz būvdarbu veicēja jautājumiem, vai veikt trūkumu novēršanu BID.
35.11. Izpildītājs noformē un līdz katra sekojošā mēneša 5.datumam iesniedz Pasūtītājam parakstīšanai ikmēneša atskaiti par iepriekšējā mēnesī paveiktajiem darbiem, kurā iekļauj problēmu, risku (ja tādi ir) un ieguldījuma to risināšanā un novēršanā aprakstu u.c.
35.12. Izpildītāja konstatētās atkāpes un pārkāpumi, kā arī pieņemtie lēmumi un nepieciešamās BID risinājumu korekcijas tiek atzīmētas Būvniecības informācijas sistēmā autoruzraudzības kārtībā.
35.13. Izpildītājs autoruzraudzību veic kopumā par visu BID. Visu BID daļu vadītāji veic būvdarbu autoruzraudzību objektā vismaz reizi nedēļā par tām BID daļām, par kurām tie ir atbildīgi.
